**ROMÂNIA**

**JUDEŢUL HUNEDOARA**

**MUNICIPIUL DEVA**

**P R I M A R U L**

**Referat de aprobare**

la proiectul de hotărâre privind aprobarea cererilor de atribuire a terenurilor în folosinţă gratuită tinerilor pentru construirea unei locuinţe proprietate personală în baza Legii nr.15/2003, republicată

 Legea nr.15/2003, republicată, cu modificările și completările ulterioare, reglementează regimul atribuirii, la cerere, tinerilor cu vârsta cuprinsă între 18 şi 35 de ani, a unui teren în suprafaţă de 150 mp. până la 300 mp. pentru construirea unei locuinţe proprietate personală.

 În şedinţa din 14.02.2022, comisia constituită prin Dispoziţia nr.429/2021 a Primarului municipiului Deva, în vederea identificării şi inventarierii terenurilor care fac obiectul Legii 15/2003, republicată, a analizat un număr de 10 dosare depuse în vederea obținerii unui teren pentru construirea unei locuințe proprietate personală.

În urma analizării dosarelor comisia a stabilit că un număr de 10 cereri depuse de tineri în vederea obținerii unui teren pentru construirea unei locuințe proprietate personală, corespund din punct de vedere al prevederilor Legii nr.15/2003, republicată.

 În conformitate cu prevederile Legii privind sprijinul acordat tinerilor pentru construirea unei locuinţe proprietate personală nr.15/2003,republicată, cu modificările și completările ulterioare, ale Hotărârii Guvernului României nr.896/2003 pentru aprobarea Normelor metodologice de aplicare a Legii nr.15/2003 privind sprijinul acordat tinerilor pentru construirea unei locuinţe proprietate personală,

 În temeiul art.129 alin.14 precum şi al art.139 alin.1 din Ordonanța de urgență a Guvernului nr.57/2019, privind Codul administrativ, cu modificările și completările ulterioare,

 Supun atenției comisiilor de specialitate şi plenului Consiliului local proiectul de hotărâre privind aprobarea cererilor de atribuire a terenurilor în folosinţă gratuită tinerilor pentru construirea unei locuinţe proprietate personală în baza Legii nr.15/2003, republicată.

 **Primar,**

 **Nicolae Florin Oancea**